O zaguer sinyor de Beaujeu, Eduardo II, cedió o territorio a Lois II duque de Borbón en 1400. Continó en a casa de Borbón dica que a hereva Susana, que se casó con o suyo primo Carlos de Borbón pero no tenió fillos, morió y se planteyó alavez un litichio entre o condestable de Borbón y Loisa de Savoya (mai d'o rei Francisco I de Francia), y a segunda fue reconoixita sinyora. O condestable se pasó a o enemigo (o emperador Carlos V, I d'Espanya) y le'n confiscoron todas as suyas tierras, pero en virtut d'os Tractatos de Madrit y de Cambrai le'n tornoron a Lois de Borbón, prencipe d'a Roche-sur-Yon, que recibió o ducato de Châtelleraud, o Beaujolais y a senyoría de Domba y poco dimpués, en 1560, se reconoixió a o duque Lois de Borbón o ducato de Montpensiér y as senyorías de Beajeau y Domba, con o segundo como sobirán, a on podioron acunyar moneda y tener totz os privilechios d'a sobiranía absoluta. Se creyó por ixas envueltas o parlamento de Domba (teneba as sesions en León d'o Roine y dimpués en Trevoux). Ana María Loísa d'Orleans donó o prencipato a o duque de Maine en marzo de 1682. Morió en 1793. O fillo d'o duque de Maine, Lois Carlos conte d'Eu, cedió o prencipato a Francia a cambeo d'o ducato de Gisors en 1762. Domba s'incorporó a la corona y deixó d'estar independient.